CELEX: 22002D0147(01)
Language: mt
Date: 2002-11-08 00:00:00
Title: Deċiżjoni tal-Kumitat Konġunt taż-ŻEE Nru 147/2002 tat-8 ta' Novembru 2002 li temenda l-Anness XX (Ambjent) tal-Ftehim ŻEE

Avviż Legali Importanti

|

22002D0147(01)

Official Journal L 019 , 23/01/2003 P. 0017 - 0018

		Deċiżjoni tal-Kumitat Konġunt taż-ŻEENru 147/2002tat-8 ta' Novembru 2002li temenda l-Anness XX (Ambjent) tal-Ftehim ŻEEIL-KUMITAT KONĠUNT TAŻ-ŻEE,Wara li kkunsidra l-Ftehim dwar iż-Żona Ekonomika Ewropea, kif emendat bil-Protokoll li jirranġa l-Ftehim dwar iż-Żona Ekonomika Ewropea, hawnhekk iżjed 'il quddiem imsejjaħ "il-Ftehim", u b'mod partikolari Artikolu 98 tiegħu,Billi:(1) L-Anness XX tal-Ftehim ġie emendat bid-Deċiżjoni tal-Kumitat Konġunt taż-ŻEE Nru 134/2002 tas-27 ta' Settembru 2002 [1].(2) Id-Direttiva 2001/80/KE tal-Parlament Ewropew u tal-Kunsill tat-23 ta' Ottubru 2001 dwar tal-limitazzjonijiet ta' emmissjonijiet ta' ċerti sustanzi li jniġġsu fl-arja minn impjanti kbar ta' kombustjoni [2] għandha ssir parti mill-Ftehim,IDDEĊIEDA DAN LI ĠEJ:Artikolu 1L-Anness XX tal-Ftehim ŻEE għandu jiġi emendat kif ġej:1. L-inċiż li ġej għandu jiġi miżjud fil-punt 19 (Direttiva tal-Kunsill 88/609/KEE):"- 32001 L 0080: Direttiva 2001/80/KE tal-Parlament Ewropew u tal-Kunsill tat-23 ta' Ottubru 2001 (ĠU L 309, tas-27.11.2001, p. 1)."2. L-adattamenti tal-punt 19 għandhom jinbidlu b'dan li ġej:"Fil-ħin ta' l-inkorporazzjoni tad-Direttiva fil-Ftehim, l-Islanda u l-Liechtenstein ma għandhom l-ebda impjanti kbar ta' kombustjoni li jaħdmu kif definit fl-Artikolu 1. Dawn l-istati għandhom jħarsu din id-Direttiva jekk u meta jħaddmu dawn it-tip ta' impjanti."3. Il-punt li ġej għandu jiġi miżjud wara l-punt 19 (Direttiva tal-Kunsill 88/609/KEE):"19a. 32001 L 0080: Id-Direttiva 2001/80/KE tal-Parlament Ewropew u tal-Kunsill tat-23 ta' Ottubru 2001 dwar tal-limitazzjonijiet ta' emmissjonijiet ta' ċerti sustanzi li jniġġsu fl-arja minn impjanti kbar ta' kombustjoni (ĠU L 309, tas-27.11.2001, p. 1).Id-dispożizzjonijiet tad-Direttiva għandhom, għall-għanijiet ta' dan il-Ftehim, jinqraw bl-adattamenti li ġejjin:Fil-ħin ta' l-inkorporazzjoni tad-Direttiva fil-Ftehim, l-Islanda u l-Liechtenstein ma għandhom l-ebda impjanti kbar ta' kombustjoni li jaħdmu kif definit fl-Artikolu 1. Dawn l-istati għandhom jħarsu din id-Direttiva jekk u meta jħaddmu dawn it-tip ta' impjanti."4. It-test ta' punt 19 (Direttiva tal-Kunsill 88/609/KEE:) għandu jitħassar b'effett mill-1 ta' Jannar 2008.Artikolu 2It-testi tad-Direttivia 2001/80/KE fl-ilsna Islandiż u Norveġiż, li għandhom jiġu ippubblikati fis-Suppliment taż-ŻEE fil-Ġurnal Uffiċjali ta' l-Unjoni Ewropea, għandhom jkunu awtentiċ.Artikolu 3Din id-Deċiżjoni għandha tidħol fis-seħħ fid-9 ta' Novembru 2002, bil-kondizzjoni li n-notifiki kollha taħt l-Artikolu 103(1) tal-Ftehim intbagħtu lill-Kumitat Konġunt taż-ŻEE [3].Artikolu 4Din id-Deċiżjoni għandha tiġi ippubblikata fit-Taqsima ŻEE, u fis-Suppliment taż-ŻEE li jinsabu fil-Ġurnal Uffiċjali tal-Komunitajiet Ewropej.Magħmul fi Brussel, fit-8 ta' Novembru 2002.Għall-Kumitat Konġunt taż-ŻEEIl-PresidentKjartan Jóhannsson[1] ĠU L 336, tat-12.12.2002, p. 34.[2] ĠU L 309, tas-27.11.2001, p. 1.[3] Ebda ħtieġijiet kostituzzjonali indikati.--------------------------------------------------